Den Vest-Sjællandske Avis, 1830-09-18
Nyeste Post-Efterretninger. Der berettes fra Corfu under 14de August: at Reisende, som ere komne fra Albanien forsikkre at Storvezirens energiske Forholdsregler allerede frembringe deres Virkninger; at de Albanesiske Chefer erholde Lønnen for deres Misgierninger og at flere af dem ere blevne henrettede. Hvorledes dette er gaaet til forklares i en Skrivelse fra Belgrad af 2den Septbr.: da Storveizren var ankommen med sin Armee til Bitoglig, saa indsaae han at det var vanskeligt med Vaabenmagt at betvinge Oprørerne, og sendte derfor Bud til dem og lod dem vide, at Sultanen vilde opfylde deres Fordringer og betale dem hvad de havde tilgode. Alle Cheferne begave sig nu til ham med en Eskorte af 5000 Md. for at sige ham hvori deres Fordringer bestode, som de angave til 30,000 Punge eller 15 Mill. Tyrkiske Piastre. Han svarede at Summen vel var stor og trykkende for Porten; men at den skulde blive dem betalt og at Pengene vare underveis. Da de havde ventet 4 Dage, saa indbød han dem til at være tilstæde ved en Mønstring over hans Tropper, som beløb sig til 15000 Mand. De Albanesiske Officere, 4000 Mand i Tallet, som aabnede intet ondt, begave sig derhen og betragtede Evolutionerne med Fornøielse; men de bleve uformærket omringede af Tropperne, paa engang angrebne og alle nedsablede. Da dette var skeet blev Eskorten angreben; denne tog Flugten; men da alle Passerne vare besatte, saa bleve de næsten alle dræbte. (Sandsynligviis vil denne forræderiske Handling frembringe den modsatte Virkning og bevirke Albaniens Løsrivelse fra Porten.) – Fra Algier har man officielle Efterretninger af 18de August; Marskal Bourmont og Admiral Duperre, som blot vidste dengang at Carl den 10de havde aftraadt Regieringen til Fordeel for Hertugen af Bourdeaux, havde ladet heise det trefarvede Flag. Expeditionerne til Bona og Oran vare blevne rappellerede, fordi Araberne omsværme Algier paa alle Sider, og hele Armeen der maae holdes samlet; men i Algier er det roligt. Staden forskiønnes, faaer et Europæisk Udseende, og nye Gader og Huse anlægges. Efterretninger fra Vien af 7de Septbr. indeholde: at da Regieringen havde faaet de forventede Courere fra Berlin og Petersborg, saa havde den Franske General Belliard høitidelig Audience hos Keiseren, hvorved hiin lod sig see med det trefarvede Skiærf og Kokarde. Efterat han havde overleveret Notificationsskrivelsen om sin Konges Thronbestigelse, saa svarede Keiseren, at han havde besluttet ifølge Overeenskomst med sine høie Allierede at erkiende Philip den 1ste som de Franskes Konge. Keiseren var overmaade naadig under Audiencen og sagde venlig til Generalen da han tog Afsked: Siig til Deres Konge at han skal ret snart sende mig en Ambassadeur. Derpaa havde Generalen Audience hos Keiserinden, og Aftenen den 7de afreiste han til Paris - Greven af Lobau havde den 9de Septbr. en nye Audience hos Kongen af Preussen i Charlottenburg, hvorved han modtog Kongens Svar til de Franskes Konge; dette skal indeholde en meget venskabelig Lykønskning til hans Thronbestigelse. Greven blev derpaa buden til Taffels og spiste med Feldtmarskal Diebitsch Sabalkanski og den Russiske Minister Greven af Nesselrode, som ogsaa er kommet til Berlin fra Badet i Bøhmen. Den 11te blev der holdet en stor Parade i Berlin hvorved Feldtmarskallen var tilstæde. Greven af Lobau er nu afreist til Paris, og Hertug Vilhelm af Brunsvig Øls, Broder til den regierende Hertug, er afreist til Brunsvig. - Man veed nu at den Russiske Regiering, ogsaa vil erkiende den nye Franske, og at Keiseren har rappelleret den Ordre at alle Russiske og Polske Undersaatter skulle forlade Frankerige inden 3 Dage. Uagtet Europa saaledes faaer et fredeligt Udseende, saa faldt dog de Engelske Fonds ikke saa lidet; som medvirkende Aarsag dertil kan betragtes at være at Hosten i det nordlige England skal have faaet et slet Udfald Ogsaa er det heller ikke saa ganske roligt i England selv. Maskinernes Ødelæggelse paa Fastlandet sætte Gemytterne i Bevægelse, og der disputeres stærkt om denne Gienstand i de offentlige Blade. J Oxford har været en Tumulk; 60 Bønder skulde arresteres, men bleve befriede af Pøbelen.